Кошмарот од кој бега не е ништо во споредба со оној на кој ќе налета. Тиган е во осмиот месец од бременоста, сама и очајна да го остави уништениот живот зад себе. Планира да престојува извесно време кај нејзиниот брат додека да го смисли следниот чекор, па по завршувањето на смената, тргнува на пат со својот автомобил. Само кога би знаела дека ја чека снежна бура. Тиган воопшто не стигнува до својата дестинација. Отсечена од главниот пат, со уништен автомобил и скршен глужд, Тиган е во паника дека направила огромна грешка. За чудо, ја спасува една девојка која ѝ нуди да преноќи во нивната топла куќа додека не го расчистат снегот. Но нешто не е во ред. Тиган верува дека чека да помине бурата, но како што изминува времето, сфаќа дека е во незамислива опасност. Засолништето не е она што очекувала и престојот во куќата може да се покаже како смртоносна грешка. Сега мора да стори сѐ што е во нејзина моќ за да се спаси себеси – и бебето.